Venturi Automobiles

**Venturi Automobiles** é un fabricante de automóbiles francés con sede en Mónaco, que deseña, fabrica e vende vehículos eléctricos de luxo. Fundada en 1984 polos enxeñeiros Claude Poiraud e Gérard Godefro como *MVS (Manufacture de Voitures de Sport)*, o único propósito da empresa era competir no mercado de "Gran Turismo". Pero, este plan enfrontouse inmediatamente con moitos retos, entre eles que a existencia de Venturi fóra de Francia era case descoñecida, outro a falta de fondos propios e a falta de persoal. Isto deu lugar á declaración de creba de Venturi no ano 2000, case dezaseis anos logo da súa fundación. En 2001, o monegasco Gildo Pallanca Pastor comprou Venturi, e decidiu centrarse nos automóbiles eléctricos. Este cambio de dirección levou á producir soamente o Fétish.

En decembro de 2009, Venturi anunciou a adquisición do fabricante de motocicletas francés Voxan. A adquisición permitiría efectivamente entrar a Venturi no mercado das motocicletas. En agosto de 2011, Venturi anunciou a creación de Venturi América do Norte, con sede en Columbus, Ohio. Venturi América do Norte foi creado principalmente como un centro de investigación e desenvolvemento, e como tal, mantén unha estreita relación de traballo co Center for Automotive Research.

## Historia 
[miniatura|left|[Venturi Atlantique|Venturi 300 Atlantique.]]
O primeiro Venturi presentouse en 1984, creado por Claude Poiraud e Gérard Godfroy, dous ex enxeñeiros de Heuliez. O obxectivo era crear un automóbil de "gran turismo" francés capaz de competir co francés Bugatti, o italiano Ferrari, e o alemán Porsche. A sede da compañía atópase en Couëron, Pays de Loire, onde se produciron case 750 coches en 20 anos.

miniatura|right | Venturi 260 LM 3.4
Desde mediados de 1980 ata mediados da década de 1990, construíron cupés con motor central e roadsters con turbos PRV e caixas de cambio Renault. A potencia do motor variou de 213 a 264 PS (194&nbsp;kW) para a serie Venturi Atlantique.

Unha edición limitada do 400 GTR foi construído cos requisitos e homologacións para as carreiras e posteriormente utilizouse nas 24 Horas de Le Mans. Venturi tamén participou brevemente co equipo Larrousse de Fórmula 1. O coche do equipo de 1992, que levaba o nome de Venturi, foi deseñado e construído por Venturi Larousse Reino Unido, unha compañía británica antes coñecida como FOMET 1, que previamente deseñara os coches Fondmetal de Fórmula Un de 1991. O 400 GT segue sendo un dos coches franceses con mellores resultados xamais producido, e é de feito o primeiro coche do mundo que tivo freos de carbono estándar. Fiel a esa afirmación, o Atlantique 400 GT con 408&nbsp;hp (304&nbsp;kW; 414 PS) V6 3.0 24v DOHC twin-turbo daba un excelente rendemento á altura dos Ferrari dos anos 90. O 400 GT podía acadar os 100&nbsp;km/h en 4´7 segundos e unha velocidade máxima de 291&nbsp;km/h, mentres que o 300GT con 314 PS (231&nbsp;kW) V6 lograba en 4´9 segundos os 100&nbsp;km/h e alcanzaba os 275&nbsp;km/h.

miniatura|left | Venturi Transcup 210
A competición de alto nivel tamén deu fama á marca. Stéphane Ratel, que máis tarde fundou o Campionato FIA GT, estaba na orixe dos Drivers Venturi Gentlemen Trophy, que reuniu a un impresionante conxunto de 75 pilotos. Venturi tamén gañou fama a través das súas brillantes actuacións nas 24 Horas de Le Mans, en particular en 1993, con Christophe Dechavanne e Jacques Laffite co equipo Venturi Jaccadi, e en 1995 con Paul Belmondo competindo cos 600 SLM .

Pero, foi nas carreiras das BPR Global GT Series nas que Venturi estableceu o seu *pedigree* ao derrotar aos Porsche e Ferrari en varias ocasións. En 1994, en Dijon-Prenois, con Ferté e Neugarten no Jaccadi 600 LM, nos 1000&nbsp;km. de París, con Henri Pescarolo e Jean-Claude Basso no 600 LM, e, finalmente, na carreira das 4 horas de Spa, unha vez máis con Michel Ferté e Michel Neugarten.

## Revival 
[miniatura| [Venturi Fetish no Salón do Automóbil de 2006.]]

En 2001, o millonario monegasco Gildo Pallanca Pastor comprou Venturi e decidiu centrarse nos coches de tracción eléctrica, creando o modelo Fétish. Modelos máis recentes son o Eclectic, o primeiro vehículo con enerxía autónoma do mundo, un vehículo de baixa velocidade que ten paneis solares, un cargador eólico integrado e pode ser enchufado e o Astrolab, o primeiro coche híbrido solar-eléctrico do mundo. Houbo uns 60 a 65 pedidos para o Fétish, pero só ao redor de 30 foron entregados desde 2011.

## Lista de modelos 
miniatura|Venturi Fétish.
miniatura|Venturi Eclectic.
miniatura|Venturi Astrolab.
* Cupé 160 Ch BVA
* Cupé 180 Ch
* Cupé 200 ch
* Cupé 210 ch
* Cupé 260 SPC
* Cupé 260 APC
* Cupé 260 Atlantique
* Transcup 160 Ch BVA
* Transcup 160 Ch BVM
* Coupé 260 LM
* Transcup 180
* Transcup 200
* Transcup 210
* Transcup 260
* Atlantique 300
* Atlantique 300 Bi-Turbo
* 300 GTR
* MVS Venturi (inclué versións Cupé e Cabriolet)
* Venturi Atlantique (a partir do MVS Venturi)
* Venturi 400 GT (homologación especial, xerou as versións 500 LM e 600 LM)
* 500 LM
* 600 LM
* 600 SLM
* Fétish
* GT3
* Eclectic (concept car)
* Astrolab (concept car electro-solar)
* Volage (prototipo eléctrico de roadster) 
* Eclectic 2.0
* La Jamais Contente 
* Fétish II seguinte xeración do Fétish 
* America SUV concept

### Resultados Completos na Fórmula Un 
(Chave) As carreiras en letra grosa indican pole position; as carreiras en cursiva indican volta rápida.

## Notas 
## Véxase tamén 
### Ligazóns externas 
* Brand Website
* Designer Website 
* Owners club Website
* 15 400GT were built 
* Venturi Astrolab solar car